আরজি করে ঘটনার রাতে ডিউটিরত ৭ নার্সকে তলব সিবিআইয়ের

কলকাতা: আরজি কর মামলার (RG Kar Case) তদন্তে বড় মোড়। সুপ্রিম কোর্টের (Supreme Court) নির্দেশের পরই হাইকোর্টে মামলা ফিরেছে। এবার তদন্তেও গতি বাড়িয়েছে সিবিআই (CBI)। আরজি করের ঘটনার দিন হাসপাতালে এবার ঘটনার দিন ডিউটিতে কোন-কোন নার্স উপস্থিত ছিলেন? তাঁদেরকে জিজ্ঞাসাবাদের জন্য সিবিআই দফতরে তলব করা হয়। সিবিআই অফিসার সীমা পাহুজার নেতৃত্বে এই জিজ্ঞাসাবাদ হবে। হাজিরা দেন চারজনই।

আরজি করের ঘটনার ৮ মাস পেরিয়ে গিয়েছে। আমৃত্যু কারাদণ্ড হয়েছে, কলকাতা পুলিশের প্রাক্তন সিভিক ভলান্টিয়ার সঞ্জয় রায়ের। আরজি কর মামলায় সিবিআই তদন্ত নিয়ে অসন্তোষ প্রকাশ করেছিল পরিবার। নির্যাতিতা পরিবার অভিযোগ করেছেন, চার্জশিটে একজনের নামই উল্লেখ করা হয়েছে, বাকি আরও অনেকর গুরুত্বপূর্ণ ভূমিকা রয়েছে, তাঁদেরকেও সংযুক্ত করা উচিত। অনেক রহস্যের উদ্ঘাটন হয়নি সিবিআই তদন্তে। তাই পরিবারের সদস্যেরা চাইছেন, মামলায় আরও তদন্ত করে দেখুক ওই কেন্দ্রীয় তদন্তকারী সংস্থা। অনেক গুরুত্বপূর্ণ সাক্ষীকে এখনও জিজ্ঞাসাবাদ করা হয়নি বলে অভিযোগ করেন তাঁরা। ঘটনার দিন হাসপাতালে যারা ডিউটিতে ছিলেন তাঁদের জিজ্ঞাসাবাদ করা হয়নি বলে অভিযোগ উঠেছিল। তবে হাইকোর্টে মামলাটি ফের উঠেতে এবং তদন্তের গতি বাড়ল।

আরও পড়ুন: ‘সুপ্রিম নির্দেশের পরই সোমবার হাইকোর্টে আরজি কর মামলার শুনানি

জানা গিয়েছে, ঘটনার দিন হাসপাতালের ডিউটিতে থাকা সাতজন নার্সকে জিজ্ঞাসাবাদের জন্য ডাকা হয়েছে। CBI অফিসার সীমা পাহুজার নেতৃত্বে এই জিজ্ঞাসাবাদ হবে। সীমা পাহুজা সাতজন নার্সকে সিজিও কমপ্লেক্সে হাজিরা দেওয়ার নির্দেশ দিয়েছেন। এই নার্সদের এতদিন জিজ্ঞাসাবাদ করা হয়নি বলে অভিযোগ ছিল। আজ থেকেই তাঁরা CBI-র মুখোমুখি হন এবং তাঁদের বক্তব্য রেকর্ড করা হয়। হাজিরা দেন চারজনই। গত বছর ৯ আগস্টের রাতে কী হয়ে হয়েছিল, তাঁরা কী কী জানেন? তা নিয়ে জিজ্ঞাসাবাদ করা হয়েছে বলে সূত্রের খবর।

অন্য খবর দেখুন